stanford-oval/wikipedia huggingface dataset:
OOO Valio

| OOO Valio |
| --- | --- |
Perustettu:  1994
Kotipaikka:   Pietari, Venäjä
Toiminta-alue:  Venäjä
Toimiala:  elintarvikkeiden myynti, markkinointi ja jakelu
Liikevaihto:  119 miljoonaa euroa (2008)
Henkilöstö:  94	(2008)
Kotisivu:  www.valio.ru
Infobox OKNimi-testi OK: 
OOO Valio, aiemmin ZAO Valio Sankt-Peterburg, oli Valion Pietarissa sijaitseva venäläinen tytäryhtiö.
Historia

Vuonna 1993 Pietariin perustettiin Valion edustusto, ja seuraavana vuonna siitä muodostettiin tytäryhtiö.
Venäjän maahantuonti organisoitiin vuoden 2002 alusta uudelleen niin, että OOO Valio vastaa Venäjän maahantuonnista.
Vuonna 2008 yhtiössä oli 94 työntekijää ja sen edellisen vuoden liikevaihto oli 119 miljoonaa euroa. OOO Valio markkinoi, myi ja jakeli Valion tuotteita Venäjällä. Yhtiön tunnetuimmat brändit olivat Oltermanni, Valio Viola ja Valio voi, ja lisäksi Viola sulatejuusto oli Venäjän markkinajohtaja omassa tuoteryhmässään. OOO Valion päämarkkina-alueita olivat Pietari, Viipuri ja Moskova.
Huhtikuussa 2022 Valio kertoi myyneensä Venäjän toimintonsa Velkom Groupille.
Aiheesta muualla

Yhtiön kotisivut (venäjäksi)
Valion tytäryhtiöt
Finlandia Cheese
Nordic Dairy Holding
Rushold M
OOO Valio
Valio Center Odintsovo
Valio Baltic
Valio Eesti
Võru Juust
Valio Danmark
Valio International (Latvia)
Valio International (Liettua)
Valio Shanghai
Valio Sverige
OOPArt

Piri Reisin kartan väitetään esittävän tarkasti alueita, joita kartan valmistusaikana ei vielä tunnettu.
OOPArt-lyhenne (Out-Of-Place Artifact, suom. paikkaan kuulumaton artefakti) tarkoittaa historiallista, arkeologista tai paleontologista esinettä, joka on löydetty hyvin epätavallisesta tai jopa mahdottomasta paikasta. Käsitteen keksi skotlantilais-amerikkalainen kasvitieteilijä, geologi ja  kryptozoologi Ivan T. Sanderson (1911–1973). Käsitettä ei käytetä tieteellisessä tutkimuksessa, vaan se liittyy enemmän tieteen popularisointiin ja näennäistieteeseen. Vaikka useita OOPArteista kehiteltyjä teorioita pidetään näennäistieteenä, jotkut OOPArtit, kuten Kensingtonin riimukivi ja Mainen penny, ovat tai ovat olleet tieteellisen kiistelyn kohteena.
Useimpien mielestä OOPArteissa on kyse virheellisistä tulkinnoista ja toiveajattelusta, osassa myös väärennöksistä. Toisten mielestä ne ovat todisteita siitä, että tiede jättää huomioimatta laajoja tiedon alueita, joko tahallisesti tai välinpitämättömyyttään.
Muun muassa Charles Fort, Erich von Däniken, Peter Kolosimo, Graham Hancock ja Zacharia Sitchin ovat käsitelleet OOPArteja teoksissaan.
OOPArteja

Kensingtonin riimukivi, Pohjois-Amerikka
Piri Reisin kartta
Tecaxic-Calixtlahuacan pää, Meksiko
Ohion roomalaiset kolikot
Fuente Magna, Bolivia
Gympien pyramidi, Australia
Sakkaran lintu, Egypti
Bagdadin paristo, Irak
Baigongin piiput, Kiina
Coson artefakti
Kristallikallot Lubaantunissa, Jukatanilla ja Belizessä
Dorchesterin ruukku, Yhdysvallat
Denderan lamppu, Egypti
Dropakivet, Kiina
Naradan metallikierteet, Venäjä
Rautamies, Saksa
Winnipesaukeejärven mysteerikivi, Yhdysvallat
Wolfseggin rauta, Itävalta
Acambaron hahmot, Meksiko
Ican kivet, Peru
Kingoodien vasara, Skotlanti, 360–400 miljoonaa vuotta
Klerksdorpin pallot, Etelä-Afrikka, 2,8 miljardia vuotta
Aiheesta muualla

Wikimedia Commonsissa on kuvia tai muita tiedostoja aiheesta .
Salon article: "Archaeology from the dark side" (englanniksi)
Free Ebook by Tedd St. Rain on OOPArts "Mystery of America: Enigmatic Mysteries and Anomalous Artefacts of North America - A Connection to the Ancient Past (englanniksi)
Extensive website on OOPArts from a Creationist perspective (Arkistoitu – Internet Archive) (englanniksi)
The 10 Most Puzzling Ancient Artefacts (Arkistoitu – Internet Archive) (englanniksi)
Goodbye Columbus (Arkistoitu – Internet Archive) (englanniksi)
Shell Middens Along the Coast (Arkistoitu – Internet Archive) (englanniksi)
MMMGroup Photo Gallery (Arkistoitu – Internet Archive) (englanniksi)
Out of place artifacts (Arkistoitu – Internet Archive) (englanniksi)
Conspiracyresearch.org (Arkistoitu – Internet Archive) (englanniksi)
Otavan satamarata

Otavan sataman asemarakennus vuonna 2012.
Otavan satamarata on Savon radalta Otavan rautatieasemalta Puulaveden rantaan Otavan satamaan ja Otavan sahalle erkaneva käytöstä poistettu rata, joka valmistui 1891. Radan pituus oli alkuaan 1,8 kilometriä ja myöhemmin 2,5 kilometriä. Otavan satamaan valmistui myös Otavan sataman asemarakennus ja liiteri. Aseman rakennuksiin kuului myös satamaratapihan länsireunalla sijaitsevalla kivisellä laivalaiturilla oleva tavaramakasiini.
Otavan satamaan tuotiin puuta uittamalla ja proomuilla. Sataman alueella toimi kaksi sahalaitosta, Karhulan ja Otavan sahat, jotka käyttivät osan raakapuusta, ja loput kuljetettiin edelleen eteenpäin rautateitse. Satamassa oli myös matkustajaliikennettä, sillä S/S Puulavesi ja S/S Ilmari liikennöivät Otavasta Hirvensalmelle ja Kortesalmelle. Sataman toiminta oli vilkkaimmillaan 1920- ja 1930-luvuilla hiipuen sitten vähitellen 1960- ja 1970-luvuille tultaessa.
Rata palveli Otavan sahan tukkikuljetuksia vuoteen 2009 saakka. Nykyään tukit kuljetetaan kuorma-autoilla ja sahan alueella kulkeneet raiteet on purettu. Koko rataosuus poistettiin virallisesti liikennekäytöstä vuonna 2014, tosin sitä käytettiin vielä vuonna 2017 tavaravaunujen tilapäisenä varastointipaikkana.
Kirjallisuutta

Otavan rata 100 vuotta. Resiina 1/1991
Nummikiitäjäinen

| Nummikiitäjäinen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Petokuoriaiset Adephaga
Heimo::  Maakiitäjäiset Carabidae
Alaheimo::  Hietakiitäjäiset Cicindelinae
Tribus::  Cicindelini
Suku::  Cicindela
Laji::  sylvatica
Kaksiosainen nimi
 Cicindela sylvatica  Linnaeus, 1758 
Katso myös
   Nummikiitäjäinen Wikispeciesissä   Nummikiitäjäinen Commonsissa 
Infobox OKNimi-testi OK: 
Nummikiitäjäinen (Cicindela sylvatica) on maakiitäjäisten heimoon kuuluva kovakuoriainen. Se liikkuu sekä juosten pyrähdyksittäin maassa että lennähdellen lyhyitä matkoja ilmassa. Liikkeen jälkeen se saattaa jähmettyä hetkeksi paikoilleen eturuumis koholla pyrähtääkseen kohta uudelleen  juoksuun tai lennähtääkseen takaisin tulosuuntaansa.
Elinympäristö

Vajaan parin sentin pituinen nummikiitäjäinen viihtyy kuivilla mäntykankailla, mistä sen tapaa varmimmin lämpiminä, aurinkoisina päivinä. Varsinkin hiekkaiset maastot, kuten hiekkatiet, ovat sen suosiossa.
Ravinto

Nummikiitäjäinen on peto, ja se pyydystää hyönteisiä sekä lentäen ilmasta että maasta. Toukkavaiheessa nummikiitäjäinen elää maahan kaivamassaan pystysuorassa käytävässä, jonka suulta se saalistaa ohi kulkevia hyönteisiä.
Aiheesta muualla

iNaturalist: Nummikiitäjäinen (Cicindela sylvatica)
UniProt: Taxonomy - Cicindela sylvatica (englanniksi)
Global Biodiversity Information Facility (GBIF): Cicindela sylvatica (englanniksi)
Otaviitti

| Otaviitti |
| --- | --- |

Luokka:  karbonaattimineraalit
Kemialliset ominaisuudet
Kemiallinen kaava:  CdCO3
Molekyylipaino:  172,42 g/mol
Fysikaaliset ominaisuudet
Väri:  valkoinen, kellertävä
Kidejärjestelmä:  trigoninen
Kovuus Mohsin asteikolla:  3,5–4
Ominaispaino:  5,03 g/cm³
Aiheesta muualla
  Otaviitti Commonsissa 
Otaviitti (CdCO3) on harvinainen kadmiumkarbonaattimineraali. Se on rakenteellisesti yhtenevä kalsiitin kanssa. Sen väri on valkoinen tai hieman kellertävä; se saattaa joistain kohdin olla hieman punertava tai keltaisenruskea. Otaviitin kovuus on 3,5–4 Mohsin asteikolla ja ominaispaino on 5,03 g/cm³.
Se löydettiin ensimmäistä kertaa 1906 Tsumebissa, Namibiassa.
Aiheesta muualla

Mindat: Otavite (englanniksi)
Webmineral: Otavite Mineral Data (englanniksi)
Oteko

ZAO Oteko on yksi Venäjän federaation merkittävimmistä rautatiehuolintayrityksistä, jolla on yli 15 000 säiliörautatievaunua ja muita vaunuja. Otekossa yhdistyvät kahden Venäjän federaation rautatieministeriötä lähellä olleen öljyn ja muiden kemikaalien kuljetukseen erikoistuneet rautatiehuolintayrityksen, SFAT:n ja Russki Mirin toiminta.
Yrityksen toiminta perustuu siihen, että Neuvostoliiton purkautumisen jälkeen Neuvostoliiton rautatieministeriöllä oli ollut 200 000 rautatiesäiliövaunua, mutta Venäjän federaation rautatieministeriö ei kyennyt ylläpitämään vaunumääriä riittämättömillä tuloillaan, minkä vuoksi öljynjalostamoille ja myös muun teollisuuden yrityksille muodostui paine hankkia omia rautatievaunuja valtion rautateiden ajettaviksi.
Muodostuneessa tilanteessa rautatieministeriötä lähellä olevat yritykset kykenivät yhdistämään tavallista rahtituloa kalliimmat yksityiset palvelut rautatieministeriön vaunuseurantaan yksityisissä yrityksissä, mikä muodostui monille nopeita ja varmoja kuljetuksia haluaville öljynjalostamolle edulliseksi.
Aiheesta muualla

Oteko Yhtiön sivut (englanniksi)
Palazzo Carpegna

Palazzo Carpegna
Palazzo Carpegna on palatsi Roomassa, joka sijaitsee osoitteessa Piazza dell'Accademia di San Luca 77. Palatsi rakennettiin alun perin 1600-luvun alussa Vainin suvulle, joilta Carpegnan suku osti sen. Arkkitehti Francesco Borromini muokkasi sen jälkeen palatsin ulkoasun sen nykyiseen muotoon, joka on pääosin säilynyt myöhemmistä muutoksista huolimatta.
Emilio Orsini de’ Cavalieri Senesi peri palatsin vuonna 1732 ja palkkasi arkkitehti Francesco Ferrarin tekemään muutostöitä palatsiin. Palazzo Carpegna oli sittemmin Patrizi Naron ja Colligola Monthionin sukujen omistuksessa. Rooman pormestari Luigi Piancianin perhe asui palatsissa 1800–1882.
Nykyisin Palazzo Carpegnassa toimii Pyhän Luukkaan akatemia (Accademia Nazionale di San Luca).
Palazzo Chigi

Palazzo Chigi nähtynä  Piazza Colonnalta.
Palazzo Chigi on  Rooman keskustassa Colonnan kaupunginosassa sijaitseva historiallinen rakennus, jossa Italian valtioneuvosto on toiminut vuodesta 1961. Se sijaitsee Piazza Colonna -aukion pohjoislaidalla ja Via del Corso -kadun varrella. Viereisessä korttelissa on Italian edustajainhuoneen talo Palazzo Montecitorio. Palazzo Chigi on nykyisin myös Italian pääministerin virka-asunto.
Palatsin rakennuttamisen aloitti vuonna 1578 Aldobrandinin suku. Sen suunnitteli alkuaan arkkitehti Matteo Bartolini. Joidenkin lähteiden mukaan myös kuuluisammat arkkitehdit Giacomo della Porta ja Carlo Maderno olisivat olleet mukana hankkeessa, mutta heidän mahdollinen osuutensa on epäselvä. Vuonna 1659 edelleen keskeneräisen palatsin ostivat Chigin ruhtinassukuun kuuluneet Mario ja Agostino Chigi, jotka olivat paavi Aleksanteri VII:n veli ja veljenpoika. Rakennus viimeisteltiin tämän jälkeen arkkitehti Felice della Grecan suunnitelmien mukaan. Ullakkokerros ja katon loggia lisättiin 1600-luvun lopulla, Piazza Colonnan puoleinen portaali, sisäpihan suihkukaivo ja sisätilojen koristelu puolestaan 1700-luvulla.
Palatsi toimi pitkään pääosin ylhäisten perheiden kotina, mutta myös Espanjan Kirkkovaltion-suurlähetystö toimi siellä 1700-luvun lopulla. Vuodesta 1878 palatsissa oli Itävalta-Unkarin Italian-suurlähetystö, joskin sen omisti edelleen Chigin suku. Vuonna 1916 Italian valtio osti palatsin siirtomaaministeriön käyttöön. Pääministeriksi vuonna 1922 tullut Benito Mussolini teki siitä ulkoministeriön toimipaikan. Ulkoministeriö luopui palatsista vuonna 1961 saatuaan itselleen uuden talon Palazzo della Farnesinan. Pääministerin virka-asunto siirrettiin tuolloin Palazzo del Viminalesta Palazzo Chigiin.
Ocean Rain

| Ocean Rain Echo & the Bunnymen |
| --- | --- | --- |

Studioalbumin tiedot
 Äänitetty : Studio des Dames, Pariisi   Amazon Studios, Liverpool
 Julkaistu: 1984
 Formaatti: LP
 Tuottaja(t): kaikki osalliset
 Tyylilaji: vaihtoehtorock
 Levy-yhtiö: WEA Records
Listasijoitukset
  Yhdistynyt kuningaskunta 4.    Yhdysvallat 87.
Echo and The Bunnymenin muut studioalbumit
| Porcupine 1983 | Ocean Rain 1984 | Echo & The Bunnymen 1987 |
Ocean Rain on brittiläisen Echo & the Bunnymen -yhtyeen studioalbumi vuodelta 1984.
Levyn on kustantanut WEA Records Korova-levymerkillä. Se on äänitetty Pariisissa Studio Des Damesissa ja Liverpoolissa Amazon-studioilla. Äänittäjinä ovat toimineet Henri Lonstan ja Gil Norton. Norton on myös miksannut albumin yhtyeen kanssa. Äänittäjän apuna on ollut Jean-Yves. Tuotannosta ovat vastanneet kaikki mukana olleet. Orkesterin sovitukset sekä piano- ja soolosello-osuudet ovat Adam Petersin tekemiä.
Levykannen suunnittelija on Martyn Atkins ja valokuvat on ottanut Brian Griffin. Levypussissa on kuva kappaleiden äänitykseen osallistuneista klassisen musiikin soittajista.
Kappaleet

Silver – 3.19
Nocturnal Me – 4.58
Crystal Days – 2.25
The Yo Yo Man – 3.11
Thorn of Crowns – 4.52
The Killing Moon – 5.48
Seven Seas – 3.19
My Kingdom – 4.05
Ocean Rain – 5.10
Angels and Devils – 4.23
All You Need is Love – Life at Brian's – 6.42
The Killing Moon – Life at Brian's – 3.25
Stars Are Stars – Life at Brian's – 3.05
Villiers Terrace – Life at Brian's – 6.00
Silver – Life at Brian's – 3.22
My Kingdom – Live – The Crystal Day, 12 May 1984 – 3.58
Ocean Rain – Live – The Crystal Day, 12 May 1984 – 5.18
Kaikki kappaleet ovat yhtyeen jäsenten Sergeant, McCulloch, Pattinson, de Freitas tekemiä. Julkaisija on Zoo Music / Warner Bros. Music Limited.
Kokoonpano

Will Sergeant – kitara
Ian McCulloch – laulu, sanoitus
Les Pattinson – bassot
Pete de Freitas – rummut & rummut
Muiden instrumenttien soittajiksi on merkitty The Bunnymen.
Nummijärvi (täsmennyssivu)

Nummijärvi voi tarkoittaa seuraavia:
Kylä

Nummijärvi, kylä, kyläkeskus ja postinumeroalue Kauhajoella
Nummijärvi, kylä Karjalohjalla
Järvi

Nummijärvi, järvi Kauhajoella
Nummijärvi, järvi Lohjalla ent. Karjalohjan kunnan alueella
Nummijärvi, järvi Siuntiossa
Nummijärvi (myös: Kerkolanjärvi), järvi Someron ja Salon rajalla
Muita

Nummijärven taistelu, Kauhajoen Nummijärvellä käyty taistelu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nummijärvi”, voi hakea sivunnimihaulla, laajalla sivunnimihaulla tai tekstihaulla.
Papu (täsmennyssivu)

Papu voi tarkoittaa seuraavia kasveja tai niiden siemeniä:
Pavut (Phaseolus ), hernekasvien heimoon kuuluva suku, jonka lajeja ovat:
Tarhapapu (Phaseolus vulgaris)
Ruusupapu (Phaseolus coccineus)
Muita hernekasveja tai niiden siemeniä:
Adsukipapu (Vigna angularis)
Härkäpapu (Vicia faba)
Kalabarpapu (Physostigma venenosum)
Mungopapu (Vigna radiata)
Puupapu (Castanospermum australe)
Soijapapu (Glycine max)
Muihin heimoihin kuuluvien kasvien siemeniä:
Kahvipapu, kahvipensaan siemen
Kaakaopapu, kaakaopuun siemen
Papu-nimisiä henkilöitä:
Papu Gómez, oik. Alejandro Darío Gómez (s. 1988), argentiinalainen jalkapalloilija
Papu Haro (s. 1963), suomalainen kuvataiteilija ja laulaja, Papu ja Pojat -yhtyeen solisti
Papu Papu, alkuasukasheimon päällikkö pelisarjassa Crash Bandicoot
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Papu”, voi hakea sivunnimihaulla, laajalla sivunnimihaulla tai tekstihaulla.
Pappuksen–Guldinin lause

Pappuksen–Guldinin lauseen mukaan jos suljettu tasokäyrä pyörähtää sellaisen suoran ympäri, joka ei leikkaa käyrää, syntyneen kappaleen tilavuus saadaan siten, että käyrän rajoittaman kuvion ala kerrotaan kuvion painopisteen pyörähdyksessä kulkemalla matkalla. Lause esiintyi ensimmäistä kertaa Pappoksen Kokoelman kirjassa VII. Pappoksen kirjassa esiintyy myös tämän lauseen kanssa analoginen lause: suoran, joka ei leikkaa käyrää, ympäri pyörähtävän käyrän muodostaman pinnan ala saadaan kertomalla käyrän pituus käyrän painopisteen pyörähdyksessä kulkemalla matkalla.
Olivier Panis

| Olivier Panis |
| --- | --- |

Henkilötiedot
Syntynyt: 2. syyskuuta 1966 
Kansalaisuus:   Ranska
Formula 1 -ura
Aktiivivuodet:  1994–1999, 2001–2004
Talli(t):  Ligier (1994–1996) Prost (1997–1999) BAR (2001–2002) Toyota (2003–2004)
Kilpailuja:  158 (157 starttia)
Maailman­mestaruuksia:  0
Voittoja:  1
Palkintosijoja:  5
Paalupaikkoja:  0
Nopeimpia kierroksia:  0
MM-pisteitä:  76
Ensimmäinen kilpailu:  Brasilian GP 1994
Ensimmäinen voitto:  Monacon GP 1996
Viimeinen voitto:  Monacon GP 1996
Viimeinen kilpailu:  Japanin GP 2004
Panis ajamassa Ligieriä Britannian GP:ssä kaudella 1995.
Panis Prostin ratissa Kanadan GP:ssä kaudella 1998.
Panis Toyotalla 150. GP:ssään Yhdysvalloissa kaudella 2004.
Olivier Panis (s. 2. syyskuuta 1966) on ranskalainen autourheilija. Hän saavutti Formula 1 -sarjassa yhden voiton. Hänen managerina toimi Didier Coton.
Ura

Panis nousi F1:een voitettuaan 1993 FIA:n F3000-sarjan. Hänen managerinsa osti paikan Ligierillä, joka ei enää tuolloin ollut sarjan kärkipään autoja. Panis ajoi toiseksi Saksan GP:ssä 1994 ja Australiassa 1995. Portugalin GP:ssä 1994 hänet hylättiin. Monacon Grand Prix'ssä 1996 Panis nousi 14. lähtöruudusta voittajaksi kärkikuljettajien keskeytysten ansiosta. Voitto jäi Panisin ainoaksi.
Panis ajoi vuoden 1997 Kanadan GP:ssä päin betoniseinää Prost-autollaan. Hän pääsi ajamaan tallissa vielä kauden kolmessa viimeisessä kisassa, mutta kaudet 1998 ja 1999 sujuivat niin Panisilta kuin koko tallilta heikosti. Panisin manageri kuoli 1999 ja tilalle tuli suomalainen Keke Rosberg. Rosbergin manageroimana Panis sai paikan McLarenin testikuljettajana kaudelle 2000. McLarenilla Panis todisti nopeutensa olevan tallella ja palasi F1-sarjaan 2001, mutta tällä kertaa BARille, jossa hän ajoi keskinkertaisella menestyksellä kaudet 2001–2002.
Kaudella 2003 Panis siirtyi Toyotalle Mika Salon tilalle, mutta tilanne ei parantunut. Kausi 2004 oli Panisin viimeinen, ja hänen viimeiseksi kisakseen jäi Japanin GP. Formula 1 -sarjassa ei ollut nyt mukana yhtään ranskalaista ensimmäistä kertaa sitten 1960-luvun. F1-uransa päätyttyä Panis on ajanut testejä Toyotan F1 -tallille ja auttanut F1-auton kehitystyössä.
Panis on yksi niistä harvoista kuljettajista, jotka ovat saaneet ensimmäiset pisteensä palkintopallisijoituksella. Muita kuljettajia ovat muun muassa Jacques Villeneuve, Lewis Hamilton ja Kevin Magnussen.
Syyskuussa 2006 Panis ilmoitti jättävänsä Formula ykköset ja testaamisen ja siirtyvänsä kisakuljettajaksi johonkin muuhun sarjaan. Sittemmin hän on ajanut Le Mans Series -sarjassa.
Olivier Panista on myös sanottu "Jean Alesin seuraajaksi", koska Panisin tavoin myös Jean Alesi on ranskalainen ja hänkin saavutti vain yhden GP-voiton F1-luokassa. Molemmille kujettajille on yhteistä kansallisuuden lisäksi se, että kummatkin ajoivat F1-urallaan nelinkertaisen F1-maailmanmestarin ranskalaisen Alain Prostin perustamassa Prost Grand Prix -tallissa, Panis vuosina 1997–1999 ja Alesi vuosina 2000–2001.
Olivier Panisin poika Aurélien Panis on myös autourheilija.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1994 | Ligier | BRA 11 | PFC 9 | SMR 11 | MON 9 | ESP 7 | CAN 12 | FRA Kesk. | GBR 12 | GER 2 | HUN 6 | BEL 7 | ITA 10 | POR DSQ | EUR 9 | JPN 11 | AUS 5 |  |  |  | 9 | 11. |
| 1995 | Ligier | BRA Kesk. | ARG 7 | SMR 9 | ESP 6 | MON Kesk. | CAN 4 | FRA 8 | GBR 4 | GER Kesk. | HUN 6 | BEL 9 | ITA Kesk. | POR Kesk. | EUR Kesk. | PFC 8 | JPN 5 | AUS 2 |  |  | 16 | 8. |
| 1996 | Ligier | AUS 7 | BRA 6 | ARG 8 | EUR Kesk. | SMR Kesk. | MON 1 | ESP Kesk. | CAN Kesk. | FRA 7 | GBR Kesk. | GER 7 | HUN 5 | BEL Kesk. | ITA Kesk. | POR 10 | JPN 7 |  |  |  | 13 | 9. |
| 1997 | Prost | AUS 5 | BRA 3 | ARG Kesk. | SMR 8 | MON 4 | ESP 2 | CAN 11† | FRA Loukk. | GBR Loukk. | GER Loukk. | HUN Loukk. | BEL Loukk. | ITA Loukk. | AUT Loukk. | LUX 6 | JPN Kesk. | EUR 7 |  |  | 16 | 9. |
| 1998 | Prost | AUS 9 | BRA Kesk. | ARG 15† | SMR 11† | ESP 16† | MON Kesk. | CAN Kesk. | FRA 11 | GBR Kesk. | AUT Kesk. | GER 15 | HUN 12 | BEL DNS | ITA Kesk. | LUX 12 | JPN 11 |  |  |  | 0 | 22. |
| 1999 | Prost | AUS Kesk. | BRA 6 | SMR Kesk. | MON Kesk. | ESP Kesk. | CAN 9 | FRA 8 | GBR 13 | AUT 10 | GER 6 | HUN 10 | BEL 13 | ITA 11† | EUR 9 | MAL Kesk. | JPN Kesk. |  |  |  | 2 | 15. |
| 2001 | BAR | AUS 7 | MAL Kesk. | BRA 4 | SMR 8 | ESP 7 | AUT 5 | MON Kesk. | CAN Kesk. | EUR Kesk. | FRA 9 | GBR Kesk. | GER 7 | HUN Kesk. | BEL 11 | ITA 9 | USA 11 | JPN 13 |  |  | 5 | 14. |
| 2002 | BAR | AUS Kesk. | MAL Kesk. | BRA Kesk. | SMR Kesk. | ESP Kesk. | AUT Kesk. | MON Kesk. | CAN 8 | EUR 9 | GBR 5 | FRA Kesk. | GER Kesk. | HUN 12 | BEL 12† | ITA 6 | USA 12 | JPN Kesk. |  |  | 3 | 14. |
| 2003 | Toyota | AUS Kesk. | MAL Kesk. | BRA Kesk. | SMR 9 | ESP Kesk. | AUT Kesk. | MON 13 | CAN 8 | EUR Kesk. | FRA 8 | GBR 11 | GER 5 | HUN Kesk. | ITA Kesk. | USA Kesk. | JPN 10 |  |  |  | 6 | 15. |
| 2004 | Toyota | AUS 13 | MAL 12 | BHR 9 | SMR 11 | ESP Kesk. | MON 8 | EUR 11 | CAN DSQ | USA 5 | FRA 15 | GBR Kesk. | GER 14 | HUN 11 | BEL 8 | ITA Kesk. | CHN 14 | JPN 14 | BRA   |  | 6 | 14. |
| 2005 | Toyota | AUS   | MAL   | BHR   | SMR   | ESP   | MON   | EUR   | CAN   | USA   | FRA TD | GBR   | GER   | HUN   | TUR   | ITA   | BEL   | BRA   | JPN   | CHN   | – | – |
Aiheesta muualla

Kuvia tai muita tiedostoja aiheesta Olivier Panis Wikimedia Commonsissa
DriverDB-sivustolla (englanniksi)
Operaatio Deliberate Force

Operation Deliberate Force (suom. operaatio harkittu voima) oli sotilasliitto Naton suorittama ilmaoperaatio Bosnian sodassa elo-syyskuussa 1995. Sen tarkoitus oli Bosnian serbiarmeijan heikentäminen ilmasta käsin, yhteistyössä UNPROFORin maaoperaatioiden kanssa.
Tausta

Ilmaiskujen aloittamisen syynä oli serbien hyökkäykset Yhdistyneiden Kansakuntien ylläpitämille turva-alueille. Niiden piti olla sotatoimista vapaita turvallisia paikkoja siviileille. Serbien jatkuvat ihmisoikeusloukkaukset ja turva-alueille hyökkääminen saivat YK:n ja Naton suunnittelemaan toimia serbejä vastaan.
Ilmaoperaation suunnittelu alkoi syyskuussa 1994, kun Nato-maiden puolustusministerit tapasivat Espanjassa ja keskustelivat ilmavoimien käytöstä alati pahenevan sodan pysäyttämisessä. Ilmaiskuja tehtiin silloin tällöin. Oli selvää, että ilmaiskujen tulisi olla laajoja ja jatkuvia, jotta serbit saataisiin neuvottelemaan rauhasta. Samaan aikaan käynnissä oli Operaatio Deny Flight, jossa valvottiin alueelle asetettua lentokieltoaluetta, mutta tällä ei ollut paljon vaikutusta maassa.
Nato suunnitteli Operaatio Dead Eyetä, jonka tarkoitus olisi ollut serbien ilmatorjunnan lamauttaminen ilmaiskuilla. Samaan aikaan suunniteltiin Deliberate Forcea, jonka iskut kohdistettaisiin kaikenlaisiin tärkeisiin kohteisiin, jos serbit eivät suostuisi turva-alueiden kunnioittamiseen ja muihin ehtoihin. Toimenpiteitä ei kuitenkaan aloitettu pitkään aikaan. Serbien hyökkäykset turva-alueille kiihtyivät vuonna 1995 ja operaatiota alettiin valmistella. Kun tykistökranaatti osui tuhoisasti Sarajevon torille 28. elokuuta 1995, päättettiin operaatio aloittaa.